**REGJISTRI I KËRKESAVE DHE PËRGJIGJEVE**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. Rendor [[1]](#footnote-1)** | **Data e kërkesës[[2]](#footnote-2)** | **Objekti i kërkesës[[3]](#footnote-3)** | **Data e përgjigjes[[4]](#footnote-4)** | **Përgjigje[[5]](#footnote-5)** | **Mënyra e përfundimit të kërkesës[[6]](#footnote-6)** | **Tarifa[[7]](#footnote-7)** | |
| 9 | 01.05.2025 | Kerkohet informacion mbi shkakun dhe vonesat e bursave te studenteve, afatet e pitdhme per disbursimin e bursave, cdi ndryshim ne dokumentacion dhe masat qe po merren per shmangien e vonesave | 20.05.2025 | Në cilësine e kërkuesit, keni depozituar pranë Universitetit "Aleksandër Moisiu" Durrës, në përputhje me nenin 11 te Ligjit nr 119/2014 "Për të Drejtën e Informimit", "Kërkesën për Dhenie Informacioni" regjistruar me nr rendor 09 në "Regjistrin  Kërkesave dhe Përgjigjeve".  Pas shqyrtimit të kerkesës suaj, më poshtë do të gjeni informacionin që na është vënë në dispozicion :  Mbështetur në Ligjin Nr 80/2015, date 22.05.2015 "Për Arsimin e Lartë dhe Kërkimin Shkencor", Vendimin nr 39, date 23.01.2019"Për disa ndryshime ne Vendimin nr 903 datë 21.12.2016 të Këshillit të Minstrave" "Për përcaktimin e kritereve për përfitimin e bursave nga fondi i mbështetjes studentore , per studentët e shkëlqyer, studentët që studjojnë në programe studimi në fushat prioritare dhe studentët në nevojë " të ndryshuar, Drejtuesit e Njësive Kryesore në mënyrë periodike paraqesin pranë bordit të administrimit listat emërore dhe informacionin e hartuar nga komisionet e ngritura për  pranimin, shqyrtimin e kërkesave dhe dokumentacionit të paraqitur nga studentët. Ky proces vijon përgjatë gjithë vitit akademik.  Bordi i Administrimit shqyrton dhe merr vendim mbi bursat financiare për studentët që përmbushin kriteret e përcaktuara  në Vendimin e Këshillit të Minstrave  nr 39, datë 23.01.2019 mbështetur në informacionin e përcjellë nga komisionet përkatëse të ngritura pranë cdo njësie kryesore.  Këto vendime i përcillen per zbatim Drejtorisë së Administrimit Financiar e cila pasi merr konfirmimin mbi frekuentimin e programit përkatës të studimit nga përgjegjësi i njësisë bazë për secilin student përfitues, harton listë pagesat përkatëse dhe ngarkon në sistemin informatik në të cilin operon Dega e Thesarit dokumentacionin financiar të nevojshëm. Dega e Thesarit pasi miraton procedurën , bën autorizimin e fondeve.  Sic paraqitet edhe më lart, procesi i shpërndarjes së bursave është dinamik dhe kërkon korrektësi, disponibilitet dhe respektim të afateve nga të gjitha strukturat që jane pjesë e këtij procesi .  Institucioni ynë ka organizuar një takim me përfaqësues të Këshillit studentor në lidhje me informimin e tyre mbi procesin e miratimit dhe shpërndarjes së bursave. Aktualishit, Institucioni ynë nuk ka asnjë problematike në lidhje me këtë ceshtje .  Për vitin akademik 2024-2025 janë trajtuar me bursë financiare 606 studentë të cilët e kanë përfituar bursën për periudhën 07.10.2024 - 07.05.2025.  . 11 datë 26.07.2020. Ndërkohë në lidhje me sjelljen, Këshilli i Etikës ka trajtuar vetëm një cështje që   ka ardhur për shqyrtim në periudhën 2024-2025. | Përgjigje e plote | | S’ka |
| 10 | 06.05.2025 | Kerkohet shtese informacioni ne lidhje me nje kerkese te meparshme nelidhje me kriteret e shpallura ne njoftimin per pune ne Dep. E Shkencave Kompjuterike | 13.05.2025 | Siç është sqaruar edhe më parë, respektimi i statutit në rastet e rekrutimit të personelit akademik dhe jo vetëm është i monitoruar dhe sigurohet nga shumë autoritete dhe organe drejtuese si brenda dhe jashtë UAMD. Kritetret e përcaktuara janë të qarta dhe janë përcaktuar dhe vlerësuar si të mjaftueshme nga njësia bazë, që ka të drejtën për ti propozuar, dhe nga të gjitha organet dhe autoritetet drejtuese që i kanë miratuar këto kritere. Çdo kandidat apo person që e ka të qartë mënyrën se si funksionojnë IAL-të i kupton si kriteret siç i kanë kuptuar kandidatët e tjerë që kanë përfunduar në programin e studimit “Multimedia dhe TV Dixhital” dhe kanë aplikuar në departamentin e duhur.  2. Siç ju sqaruam si në pikën 1, ashtu si dhe në përgjigjen e mëparshme, mënyra se si funksionon Universiteti, njësitë kryesore dhe njësitë bazë janë shumë të qarta. Ndarja e Fakultetit të Teknologjisë së Informacionit në tre Departamente pasqyrohet si në aktin e hapjes së kësaj njësie, në Organigramën e UAMD si dhe në Rregulloren e FTI-së. Vetë emërtimet e njësive bazë caktojnë ndarjen e profileve. Nuk ka akte protokollare që të përcaktojnë që departamenti i turizmit mbulon fushën e turizmit, departamenti i financës mbulon fushën e financës, departamenti i matematikës mbulon fushën e matematikës etj. pasi kjo nuk është as e nevojshme dhe as e detyrueshme për tu përfshirë.  3. Kriteret janë shumë të qarta dhe të detajuara. Çdo kriter është skualifikues për sa kohë nuk përcaktohet ndryshe siç është specifikuar në disa nga kriteret e publikuara.  4. Sepse këto janë lëndët që mbulon Departamenti i Shkencave Kompjuterike.  5. Siç është sqaruar në mënyrë të përsëritur, ngjashmëria e programeve të studimit përcaktohet nga përmbajtja e tyre dhe jo nga emërtimi apo vendimmarrja e njësive të UAMD. Në rastin e rekrutimit të personelit akademik, është departamenti dhe komisioni i rekrutimit që ka për detyrë të sigurojë përcaktimin dhe zbatimin korrektë të kritereve të rekrutimit, përfshirë edhe përshtatjen e profilit të studimit.  6. Nuk e di se cilit ligj i referoheni pasi në ligjin e Arsimit të Lartë nuk ka asnjë specifikim apo citim të tillë. Ligji e cakton qartë në nenin 76 se si bëhet procedura për pranimin në programet e ciklit të dytë ku kriteret dhe vlerësimi i kandidatëve është plotësisht përgjegjësi dhe kompetencë e njësisë bazë dhe nuk ka asnjë përcaktim në lidhje me profilin. Kandidatët që kanë ndjekur programin e ciklit të dytë të studimeve në “Shkenca Kompjuterike të Aplikuara” kanë aplikuar dhe janë përzgjedhur bazuar në kriteret e vendosura për vitin akademik përkatës. Asnjë prej këtyre studentëve nuk është punësuar pranë DSHK nëse nuk kanë pasur edhe profilin e ciklit të parë të studimeve në përputhje me kërkesat e kësaj njësie bazë.  7. Në mënyrë të përsëritur, profilet e ngjashme nuk përcaktohen nga emërtimi por nga përmbajtja.  8. Ngjashmëria midis departamenteve nuk është një koncept i matshëm. Asnjë departament brenda të njëjtit institucion nuk mund të jetë i ngjashëm. Në rastin e Fakultetit të Teknologjisë së Informacionit, departamentet janë plotësuese të njëri tjetrit.  9. Lëndët e mbuluara nga kandidatja fituese gjatë këtij viti akademik janë: - Programim në Web I - Wordpress - Informatikë - Punë Projekti | Përgjigje e plote | | S’ka |
| 11 | 26.05.2025 | Kerkohet informacion ne lidhje me profesoret dhe lektoret qe angazhohen ne mesimdhenie ne cikline dyte prane Dep te Shkencave Kompjuterike, Cilat jane hapat qe duhet te ndiqen per denoncuar plagjiaturat, kerkohet te vihen ne dizpozicion gjithashtu te gjitha doktoraturat e ketij departamenti | 29.05.2025 | Personeli me kohe te plote i DSHK (dhe jo vetem) qe angazhohet ne ciklin e dyte te studimeve si ne mesimdhenie ashtu edhe ne udheheqjen e temave te studenteve jane ata qe i perkasin kategorive lektor ose profesor, me konkretisht:  - Prof.Asoc.Dr. Rinela Kapciu  - Dr. Eris Zeqo  - Dr. Senada Bushati  - Dr. Eda Tabaku  në përputhje me kuadrin ligjor në fuqi, konkretisht Ligjin nr. 119/2014 “*Për të drejtën e informimit*”, Ligjin nr. 80/2015 “*Për arsimin e lartë dhe kërkimin shkencor në institucionet e arsimit të lartë në Republikën e Shqipërisë*”, si dhe aktet përkatëse nënligjore (VKM nr. 777 dhe nr. 781, datë 26.12.2018), procedura për denoncimin e rasteve të plagjiaturës përfshin një sërë hapash institucionalë dhe detyrimesh ligjore.  Denoncimi për një rast të dyshuar të plagjiaturës mund të bëhet nga çdo person i interesuar, qoftë pjesë e institucionit apo jashtë tij. Ai duhet të paraqitet me shkrim dhe të shoqërohet me sa më shumë të dhëna dhe fakte mbështetëse. Ky denoncim mund t’i drejtohet vetë institucionit të arsimit të lartë ku është i punësuar pedagogu i dyshuar, Strukturave të Sigurimit të Cilësisë në IAL ose drejtpërdrejt Ministrisë së Arsimit.  Pasi pranohet një denoncim, institucioni i arsimit të lartë është i detyruar të kryejë verifikimet përkatëse dhe të realizojë kontrollin digjital antiplagjiaturë të materialeve në fjalë, duke përdorur programet e miratuara nga ministria përgjegjëse. Në rast se konstatohet shkelje, ndërmerren masat përkatëse disiplinore dhe administrative, në përputhje me legjislacionin në fuqi.  Në vijim të procesit të verifikimit dhe vendimmarrjes së brendshme, institucioni ka detyrimin ligjor që të njoftojë Ministrinë e Arsimit për rezultatet përfundimtare brenda një afati prej 10 ditësh, duke përfshirë edhe masat e ndërmarra nëse rasti i plagjiaturës konfirmohet. Gjithashtu, përmes Platformës së Transparencës për Arsimin e Lartë, të administruar nga Qendra Ndërinstitucionale e Rrjetit Akademik Shqiptar, çdo qytetar mund të ndjekë procedura online për të paraqitur ankesa apo denoncime që lidhen me funksionimin dhe ligjshmërinë në institucionet e arsimit të lartë, përfshirë edhe rastet e plagjiaturës.  Në kuadër të garantimit të cilësisë dhe transparencës institucionale, ju bëjmë me dije se çdo ankesë apo denoncim për raste të dyshuara të plagjiaturës mund të adresohen gjithashtu drejtpërdrejt pranë Drejtorisë së Kurrikulave dhe Standardeve të Cilësisë. Për këtë qëllim, mund të kontaktoni në adresën zyrtare: [spiropaco@uamd.edu.al](mailto:spiropaco@uamd.edu.al" \t "_blank). Unë, Spiro Paço, në cilësinë e Drejtorit të kësaj Drejtorie në Universitetin “Aleksandër Moisiu”, Durrës, mbetem në dispozicion për të trajtuar me seriozitet dhe objektivitet çdo raportim të tillë. | Përgjigje e plote | | S’ka |
| 12 | 27.05.2025 | Kerkohet : informacion mbi shkakun e mosakordimit te burses si student ekselent | 02.06.2025 | Në lidhje me informacionin e kërkuar, ju bëjmë me dije se pas sqarimit të situatës me Fakultetin e Shkencave Politike Juridike, shkresa e dërguar nga Fakulteti është percjellë ne Bordin e Universitetit dhe sapo të miratohet, do të vijohet me pagesën përkatese, | Përgjigje e plote | | S’ka |
| 13 | 30.05.2025 | Kerkohen : Doktoraturat e stafit pedagogjik të Fakultetit të Teknologjisë dhe informacionit (për stafin  pedagogjik që janë Dr/PhD ose Prof. Assoc).  2. Bashkangjitur me rezultatet e kontrollit dhe verifikimit të titujve shkencorë. | 02.06.2025 | “Doktoraturat e stafit pedagogjik të Fakultetit të Teknologjisë dhe Informacionit (për stafin pedagogjik që janë Dr/PhD ose Prof. Assoc).” Universiteti “Aleksandër Moisiu” Durrës (UAMD) disponon kopjet e kartonëve të certifikatës së doktoratës për stafin e tij akademik, të cilat janë pjesë e dosjes së personelit pranë sektorit të burimeve njerëzore. Këto dokumente verifikojnë titullin shkencor (gradën “Doktor” ose “PhD”), dhe janë dokumente zyrtare që UAMD ka për detyrë t’i ruajë. Megjithatë, tema e doktoraturës nuk është dokument që prodhohet ose administrohet nga UAMD. Kjo temë është pjesë e punimit të doktoraturës së realizuar pranë institucionit që ka lëshuar diplomën (p.sh., universitet tjetër ku pedagogu ka mbrojtur doktoraturën) dhe, si e tillë, nuk është pjesë e dokumentacionit që ruhet nga Universiteti ynë. Për këtë arsye, ju sugjerojmë që për marrjen e temës së doktoraturës mund t’i drejtoheni:     1. Universitetit që ka lëshuar diplomën e doktoraturës, 2. Bibliotekës Kombëtare të Shqipërisë, 3. Ose databazës së Ministrisë së Arsimit dhe Sportit, që përmban informacion mbi diplomat dhe temat e tyre.   I nderuar z. Olsi Shehu,  Në përgjigje të kërkesës suaj për informacion regjistruar prane Universitetit ne Regjistrin e Kerkesave dhe Pergjigjeve  me nr Nr. 13, të paraqitur në bazë të Ligjit Nr. 119/2014 “Për të Drejtën e Informimit”, ju sqarojmë sa më poshtë:  1. Për pyetjen tuaj të parë:  “Doktoraturat e stafit pedagogjik të Fakultetit të Teknologjisë dhe Informacionit (për stafin pedagogjik që janë Dr/PhD ose Prof. Assoc).” Universiteti “Aleksandër Moisiu” Durrës (UAMD) disponon kopjet e kartonëve të certifikatës së doktoratës për stafin e tij akademik, të cilat janë pjesë e dosjes së personelit pranë sektorit të burimeve njerëzore. Këto dokumente verifikojnë titullin shkencor (gradën “Doktor” ose “PhD”), dhe janë dokumente zyrtare që UAMD ka për detyrë t’i ruajë. Megjithatë, tema e doktoraturës nuk është dokument që prodhohet ose administrohet nga UAMD. Kjo temë është pjesë e punimit të doktoraturës së realizuar pranë institucionit që ka lëshuar diplomën (p.sh., universitet tjetër ku pedagogu ka mbrojtur doktoraturën) dhe, si e tillë, nuk është pjesë e dokumentacionit që ruhet nga Universiteti ynë. Për këtë arsye, ju sugjerojmë që për marrjen e temës së doktoraturës mund t’i drejtoheni:   1. Universitetit që ka lëshuar diplomën e doktoraturës, 2. Bibliotekës Kombëtare të Shqipërisë, 3. Ose databazës së Ministrisë së Arsimit dhe Sportit, që përmban informacion mbi diplomat dhe temat e tyre.   2. Për pyetjen tuaj të dytë:  “Bashkangjitur me rezultatet e kontrollit dhe verifikimit të titujve shkencorë.”  E njëjta qasje vlen edhe për pyetjen e dyte. UAMD, për stafin e vet akademik, disponon kopjet e kartonëve të certifikatës së doktoratës në dosjen e personelit, të cilat përbëjnë dokumentacionin zyrtar të verifikimit të gradës shkencore. Sa i përket raporteve të kontrollit të origjinalitetit (antiplagjiaturës), këto dokumente gjenerohen dhe ruhen vetëm për punimet e diplomës (bachelor, master, doktoratë) që lëshohen nga vetë Universiteti “Aleksandër Moisiu” Durrës. Për diplomat e fituara në universitete të tjera nga stafi ynë akademik, këto raporte nuk ekzistojnë pranë nesh, pasi nuk janë dokumente të prodhuara apo të administruara nga UAMD.  Baza ligjore:  Përgjigja jonë mbështetet në Ligjin Nr. 119/2014 “Për të Drejtën e Informimit” dhe Vendimin e Këshillit të Ministrave Nr. 781, datë 26.12.2018, ku përcaktohet që informacioni që një institucion publik ka detyrimin të japë duhet të jetë dokumentacion që prodhohet ose administrohet prej tij. Informacioni që nuk është prodhuar apo nuk administrohet nga UAMD nuk mund të vihet në dispozicion të kërkuesit, sipas neneve 3 dhe 11 të ligjit të sipërpërmendur.  Nëse dëshironi, mund të vihet në dispozicion një kopje e kartonëve të certifikatës së doktoraturës për stafin akademik të kërkuar (në përputhje me detyrimet për mbrojtjen e të dhënave personale), duke ndjekur procedurat për aksesin e këtij dokumentacioni. | Përgjigje e plote | | S’ka |

**Koordinatore për të Drejtën për Informim**

**Universiteti “Aleksanër Moisiu” Durrës**

**Vilma Tepelena**

****

1. Numri rendor i kërkesave të regjistruara në Regjistrin e Kërkesave dhe Përgjigjeve [↑](#footnote-ref-1)
2. Data e regjistrimit të kërkesës [↑](#footnote-ref-2)
3. Përmbledhje e objektit të kërkesës duke u anonimizuar sipas parashikimeve ligjore në fuqi [↑](#footnote-ref-3)
4. Data e kthimit të përgjigjes [↑](#footnote-ref-4)
5. Përmbajtja e përgjigjes duke u anonimizuar sipas parashikimeve ligjore në fuqi [↑](#footnote-ref-5)
6. Përgjigja jepet E plotë/ E kufizuar/ E refuzuar/E deleguar [↑](#footnote-ref-6)
7. Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuar nga autoriteti publik. [↑](#footnote-ref-7)